చెన్నై, నవంబరు 10 (ఆంధ్రజ్యోతి): తమిళ సూపర్స్టార్ రజనీకాంత్ తన సహనటుడు కమల్హాసన్ను అనుసరించనున్నారా? తన జన్మదినమైన డిసెంబరు 12న రాజకీయ పార్టీ ప్రారంభించేందుకు సన్నాహాలు చేసుకుంటున్నారా? అవుననే అంటున్నాయి కోలీవుడ్ వర్గాలు. ఈ ప్రయత్నాల్లో రజనీ బిజీగా ఉన్నట్లు కూడా చెబుతున్నాయి. జయలలిత మరణానంతరం తమిళనాట ఏర్పడిన రాజకీయ శూన్యతను ‘భర్తీ’ చేసేందుకు ఎవరికి వారు పోటీ పడుతున్నారు. ఇప్పటికే కమల్ రాజకీయ పార్టీ ప్రారంభించనున్నట్లు ప్రకటించారు. కమల్ కన్నా ముందుగా రాజకీయాల ప్రస్తావన చేసిన రజనీ.. తన అభిమానులతోనూ సమావేశాలు నిర్వహించారు. తన జన్మదినంనాడు రజనీ కచ్చితంగా పార్టీ ప్రారంభిస్తారని అభిమానులు చెబుతున్నారు.
chennai, navambaru 10 (aandhrajyoti): tamila superstar rajanikant tana sahanatudu kamalhaasannu anusarinchanunnara? tana janmadinamaina disembaru 12na rajakeeya party praarambhinchenduku sannaahaalu chesukuntunnara? avunane antunnayi kolivud vargaalu. ee prayatnaallo rajanee bijiga unnatlu kuudaa chebutunnaayi. jayalalita maranaanantaram tamilanaata erpadina rajakeeya shoonyatanu ‘bharti’ chesenduku evariki vaaru poty padutunnaru. ippatike kamal rajakeeya party praarambhinchanunnatlu prakatinchaaru. kamal kanna mundugaa rajakeeyala prastaavana chesina rajanee.. tana abhimaanulatoonuu samavesalu nirvahinchaaru. tana janmadinamnadu rajanee kachitamgaa party praarambhistaarani abhimaanulu chebutunnaru.